Edith Holden

Edith Blackwell Holden (Kings Norton, Birmingham, 1871ko irailak 26 – 1920ko martxoak 15) artista eta arte irakasle ingelesa izan zen."Midland Heritage: Edith Holden". Birmingham Post. 2002-05-22. Ezaguna bihurtu zen, heriotza ostean haren Nature Notes for 1906 (‘1906ko Naturari buruzko oharrak’), faksimile eran argitaratu zenean eta 1977an The Country Diary of an Edwardian Lady gisa argiratu zenean (‘Eduardiar garaiko andere baten landa egunerokoa’), oso arrakastatsua izan zena.

 Biografia 

 Gaztetako urteak 
Edith Holdenen gurasoak unitarioak eta espiritualistak. Emma Wearing zen ama, idazlea, etxeko irakasle izana, bi liburu erlijioso idatzi zituen Ursula's Childhood (‘Ursularen haur garaia’) eta Beatrice of St Mawse, Kristau Jakinduria bultzatzeko Elkarteak argitaratuta. Aita Arthur Holden zen, Arthur Holden & Son's pintura lantegiaren jabea, Birminghamgo Bradford kalean zegoena; hiribilduko kontseilari eta karitate laguntzan aritzen zena. Holden familia Birmingham Labour elizako kidea zen.

Edith Holdenen erdiko izena, lehengusu eta sendagile zen Elizabeth Blackwellen omenez jarri zioten, hau ere unitarioa zena.

Emma, ama, 1904an hil ondoren, espiritismo saioak egiten zituzten sarritan Oltongo etxean, hildako amarekin komunikatu nahian. Edith eta bere lau ahizpek laguntzen zioten aitari. Saio haietan gertatutakoa Arthur Holden aitak, 1913an, argitaratu zuen Messages from the Unseen izenburuarekin (alegia, bera hil baino aste batzuk lehenago).

 Ezkontza 
1911n, Alfred Ernest Smith eskultorearekin ezkondu zen, 39 urte zituela.

Ez zuten umerik izan.

Edith Holdenek bere ilustratzaile lana jarraitu zuen egiten, ezkondu arren.

 Heriotza 
Kew Gardens lorategi botanikoaren ibaiaren ertzean loreak jasotzen ari zela, uretara erori eta ito egin zen Tamesis ibaian eta, hurrengo egunean, 1920ko martxoak 16ko goizean, itota auritu zuten Kew Gardens Walk ibilbidearen ondoan.

 Lana 
1906tik 1909ra Solihullgo neskentzako eskola batean izan zen arte irakasle Edith Holden. Orduan prestatu zuen Nature Notes for 1906 idazlana bere ikasleentzat, eredu gisa,1977an era postumoan argitaratu zena The Country Diary of an Edwardian Lady izenburuarekin. Orduan bizi zen Gowan Bank-en (Kineton Green Road, Olton, Solihull) jaso zituen sasoiko naturaren oharrak eta poesia eta txori, landare eta intsektuen irudiekin konbinatu zituen (behaketa eta gogoeta artistikoa uztartuta). Argitaratzean arrakasta itzela izan zuen.

Edith Holden ilustratzailea bihurtu zen, bere ahizpa gazteena bezala. 1907 eta 1910 artean, The Animal's Friend (‘Animalien lagun’) aldizkariaren lau liburuki ilustratu zituen, National Council for Animals' Welfare elkartearena zena. Umeentzako hainbat liburu ere  ilustratu zituen eta haien artean The Three Goats Gruff.

Arts and Crafts mugimenduaren eragin handia jaso zuen bere lanean eta animalien eta landeen irudiak margotzen espezializatu zen. Gainera, bere senar Alfred Smith Feodora Gleichen kodesaren laguntzailea zenez, hark Saint James jauregian zeukan estudioan Edith Holden eta bere senarra hainbat artistekin harremana izan zuten: Sir George Framptonekin, Kensingtongo lorategietan zegoen Peter Panen eskulturaren egilea zenarekin, edota jauregira bisitan joandako hainbat pertsonekin, esate baterako, Faisal Saudi Arabiako erregearekin.

Bere irudiak erakusgai izan ziren Birminghamgo Artisten Errege Elkartean 1890 eta 1907 artean eta Arteen Errege Akademiman 1907 eta 1917 artean.

 Berak idatzitako lanak 

 The Country Diary of an Edwardian Lady (1977)

 The Nature Notes of an Edwardian Lady (1989)

 Berak ilustratutako lanak 

 The Animal's Friend (4 liburuki, 1907–1910, National Council for Animals' Welfare)

 Margaret Gatty-ren Daily Bread (1910)

 Margaret Rankin-en Woodland Whisperings (1911)

 Henry Frowde/Hodder & Stoughton argitaletxearen hainbat umeen liburu:
 Animals Around Us
 Birds
 Beasts and Fishes
 The Three Goats Gruff
 Mrs Strang's Annual for Children.

 Rowena Stot-en The Hedgehog Feast (1978) (idazlea birbiloba zuen)

Bere irudiak beste hainbat liburutan bizi izan dira, esate baterako Country Diary Recipes liburuak, sukalderako tresnak, idazteko tresnak edo era guztietako apaingarriak.

 Erreferentziak 

 Bibliografia 

 Biografiak 

 Taylor, Ina (1980): The Edwardian Lady: The Story of Edith Holden.
 Jackson-Barnes, K. (2013):The Edwardian Afterlife Diary of Emma Holden. 
 Staffolani, Sara (2018) Una Lady nella campagna inglese. Vita e opere di Edith Holden. ISBN 978-88-85628434.

 Kanpo estekak 

 Dictionary of Unitarian and Universalist Biography entry
 Biografia
 Liburuei buruzko bideoa: Camelia Crafts Designs "Edith Holden Books For Junk Journals - The Country Diary - Flip Through".
 The Country Diary of an Edwardian Lady, IMDB.